**รายงานการประชุมสภาองค์การบริหารส่วนตำบลหนองหลวง**

**สมัยวิสามัญ ที่ 4 ครั้งที่ 1 / 2561**

**วันที่ 28 ธันวาคม 2561 เวลา 08.30 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายสมศักดิ์ | คำซองเมือง | ประธานสภา ฯ | *สมศักดิ์* | *คำซองเมือง* |  |
| 2 | นายวีระ | เพียรไทยสงค์ | รองประธานสภาฯ | *วีระ* | *เพียรไทยสงค์* |  |
| 3 | นายอนุวัฒน์ | มะโนราช | เลขานุการสภา ฯ | *อนุวัฒน์* | *มะโนราช* |  |
| 4 | นายจินดา | โพธิบุญมา | ส.อบต. หมู่ที่ 1 | *จินดา* | *โพธิบุญมา* |  |
| 5 | นายดาว | เมฆวัน | ส.อบต. หมู่ที่ 2 | *ดาว* | *เมฆวัน* |  |
| 6 | นายพัสดร | ชาวสวย | ส.อบต. หมู่ที่ 3 | *พัสดร* | *ชาวสวย* |  |
| 7 | นายทองจันทร์ | ศรีตำแย | ส.อบต. หมู่ที่ 4 | *ทองจันทร์* | *ศรีตำแย* |  |
| 8 | นายพิทักษ์ | ศรีสวัสดิ์ | ส.อบต. หมู่ที่ 4 | *พิทักษ์* | *ศณีสวสัดิ์* |  |
| 9 | นายสมพงษ์ | วงษ์เชียงยืน | ส.อบต. หมู่ที่ 5 | *สมพงษ์* | *วงษ์เชียงยืน* |  |
| 10 | นายปณชัย | คล้อยคำ | ส.อบต. หมู่ที่ 5 | *ปณชัย* | *คล้อยคำ* |  |
| 11 | นายมน | ภูหนองโอง | ส.อบต. หมู่ที่ 7 | *มน* | *ภูหนองโอง* |  |
| 12 | นางสวาท | เตียงงา | ส.อบต. หมู่ที่ 7 | *สวาท* | *เตียงงา* |  |
| 13 | นายทองคำ | ชาภูโคตร | ส.อบต. หมู่ที่ 8 | *ทองคำ* | *ชมภูโคตร* |  |
| 14 | นายชญชุ์ | อินทะมาตรย์ | ส.อบต. หมู่ที่ 9 | *ชญชุ์* | *อินทะมาตรย์* |  |
| 15 | นายสมพงษ์ | ถานะ | ส.อบต. หมู่ที่ 9 | *สมพงษ์* | *ถานะ* |  |
| 16 | นายเฉลิม | ขานพิษ | ส.อบต. หมู่ที่ 10 | *เฉลิม* | *ขานพิษ* |  |
| 17 | นายหนูเดช | โพธิเกษ | ส.อบต. หมู่ที่ 10 | *หนูเดช* | *โพธิเกษ* |  |
| 18 | นายเจ้ย | ศรีจันทร์มา | ส.อบต. หมู่ที่ 12 | *เจ้ย* | *ศรีจันทร์มา* |  |
| 19 | นายสมพงษ์ | ทวยกระโทก | ส.อบต. หมู่ที่ 13 | *สมพงษ์* | *ทวยกระโทก* |  |
| 20 | นายสมบัติ | ภูแข่งหมอก | ส.อบต. หมู่ที่ 14 | *สมบัติ* | *ภูแข่งหมอก* |  |
| 21 | นายทองคำ | โพธิ์ศรี | ส.อบต. หมู่ที่ 14 | *ทองคำ* | *โพธิ์ศรี* |  |
| 22 | นายเยี่ยง | ฝอยทอง | ส.อบต. หมู่ที่ 15 | *เยี่ยง* | *ฝอยทอง* |  |
| 23 | นายดำรงค์ | ชาวเกวียน | ส.อบต. หมู่ที่ 16 | *ดำรงค์* | *ชาวเกวียน* |  |
| **ลำดับที่** | **ชื่อ - สกุล** | | **ตำแหน่ง** |  | **ลายมือชื่อ** | **หมายเหตุ** |
| 24 | นางสรารัตน์ | ศรีอุดร | ส.อบต. หมู่ที่ 17 | *สรารัตน์* | *ศรีอุดร* |  |
| 25 | นายสุพรม | โพธิกมล | ส.อบต. หมู่ที่ 18 | *สุพรม* | *โพธิกมล* |  |
| 26 | นายชวน | จันทร์แหล่ | ส.อบต. หมู่ที่ 19 | *ชวน* | *จันทร์แหล่* |  |
| 27 | นายสมจิตร | มณฑา | ส.อบต. หมู่ที่ 20 | *สมจิตร* | *มณฑา* |  |
| **ผู้ไม่มาประชุม** | | | | | | |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายสมพงษ์ | จุมพล | ส.อบต. หมู่ที่ 1 |  |  |  |
| 2 | นายบัวผัน | ภักดีวุฒิ | ส.อบต. หมู่ที่ 2 |  |  |  |
| 3 | นายทศพร | เหมืองทอง | ส.อบต. หมู่ที่ 3 |  |  |  |
| 4 | นายชาติชาย | หงษ์งาม | ส.อบต. หมู่ที่ 12 |  |  |  |
| 5 | นายสุรศักดิ์ | นันทจันทร์ | ส.อบต. หมู่ที่ 13 |  |  |  |
| 6 | นายคงเดช | วิชาชัย | ส.อบต. หมู่ที่ 15 |  |  |  |
| 7 | นายพนม | ศรีโมรส | ส.อบต. หมู่ที่ 16 |  |  |  |
| 8 | นายอภิชิต | ประกอบศรี | ส.อบต. หมู่ที่ 17 |  |  |  |
| 9 | นายจอมพันธ์ | หมื่นราชา | ส.อบต. หมู่ที่ 18 |  |  |  |
| 10 | นายชวน | จันทร์แหล่ | ส.อบต. หมู่ที่ 19 |  |  |  |
| 11 | นายดำรงค์ | คงปัญญา | ส.อบต. หมู่ที่ 20 |  |  |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายธงศักดิ์ | โพธิ์หนองโคก | รองนายก อบต.หนองหลวง | *ธงศักดิ์* | *โพธิหนองโคก* |  |
| 3 | นายทวี | กุลสุวรรณ์ | รองนายก อบต.หนองหลวง | *ทวี* | *กุลสุวรรณ์* |  |
| 4 | นายอนุชา | แก้วสุวรรณ์ | นักวิเคราะห์นโยบายและแผน | *อนุชา* | *แก้วสุวรรณ์* |  |

**เริ่มประชุม เวลา 08.30 น.**

ก่อนทำการประชุม เลขานุการสภาเช็คสมาชิกเข้าห้องประชุม เรียนเชิญประธานกล่าว นำคำอปริหานิยธรรม และกล่าวเปิดประชุมสภาองค์การบริหารส่วนตำบลหนองหลวง สมัยวิสามัญ ที่ 4 ครั้งที่ 1 / 2561 วันที่ 28 ธันวาคม 2561

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**นายสมศักดิ์ คำซองเมือง ประธานสภา อบต.หนองหลวง**

* กล่าวสวัสดี สมาชิกสภาฯทุกท่าน การประชุมในวันนี้เป็นการประชุม สมัยวิสามัญ ที่ 4 ครั้งที่ 1 / 2561 และต้องขอขอบคุณทุกท่านที่เข้าร่วมประชุม ในวันนี้
* ช่วงนี้ก็ใกล้เทศกาลปีใหม่แล้วก็ฝากสมาชิกสภาฯทุกท่านช่วยกันดูแลบุตรหลาน เรื่องการกิน การเที่ยว การขับขี่ก็ช่วยกันระมัดระวังช่วยกัน
* ในระเบียบวาระที่ 1 เรื่องแจ้งเพื่อทราบ เชิญคณะผู้บริหาร แจ้งเพื่อทราบ

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบลหนองหลวงทุกท่าน ในวาระที่ 1 เรื่องแจ้งเพื่อทราบ
* วันนี้นายกได้ประชุมเจ้าหน้าที่เพื่อมอบนโยบายการทำงาน
* วันนี้สมาชิกสภาฯโทรประสานเพื่อขอลากิจเยอะ เพราะติดภารกิจไม่สามารถเข้าร่วมประชุมได้
* ป้ายคัตเอ้าท์ปีใหม่ สมาชิกสภาฯท่านใดยังไม่ถ่ายรูปก็เรียนเชิญ จะได้ดำเนินการให้เสร็จ
* การจัดงานวันเด็กปีนี้ตรงกับวันที่ 12 มกราคม 2562 เราจัดทุกปี มีกิจกรรมทำบุญ เลี้ยงพระ ใส่บาตร โดยปีนี้ใส่ชุดไทย จะประชุมเตรียมความพร้อมอีกครั้งหนึ่ง
* อุปกรณ์กีฬา ได้แบบฟอร์มครบแล้ว ให้ส่งวันที่ประชุมเตรียมงานวันเด็ก
* เรื่องการดื่มเหล้า สูบบุหรี่ เล่นการพนันในสถานที่ราชการ นายกฯได้แจ้งแล้วไม่เกี่ยวกับนายก สั่งแล้วไม่ปฏิบัติต้องรับผิดชอบเอง รวมถึงท่านสมาชิกสภาฯทุกท่านด้วย

**ที่ประชุม รับทราบ**

**ระเบียบวาระที่ 2 รับรองรายงานการประชุมครั้งที่ผ่านมา**

* รับรองรายงานการประชุมสภาองค์การบริหารส่วนตำบลหนองหลวง สมัยวิสามัญ ที่ 3 ครั้งที่ 1 / 2561 ลงวันที่ 19 พฤศจิกายน 2561

**นายสมศักดิ์ คำซองเมือง ประธานสภา อบต.หนองหลวง**

* เรียนเชิญคณะกรรมการตรวจรายงานการประชุมสภาฯ เพื่อรับรองรายงานการประชุม

**นายทองจันทร์ ศรีตำแย ส.อบต.หนองหลวง หมู่ที่ 4**

- เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน รายงานการประชุมสภาฯ สมัยวิสามัญ ที่ 3

ครั้งที่ 1/2561 ลงวันที่ ลงวันที่ 19 พฤศจิกายน 2561

กระผมได้ตรวจสอบพิจารณาดูแล้วเรียบร้อยสมบูรณ์ครับ

**มติที่ประชุม เห็นชอบรับรองรายงานการประชุมฯ ด้วยคะแนนเสียง 27 เสียง**

**ไม่เห็นชอบ ด้วยคะแนนเสียง - เสียง**

**ลาการประชุม 11 คน**

**ขาดการประชุม - คน**

**ระเบียบวาระที่ 3 เรื่องเสนอเพื่อพิจารณา**

3.1 พิจารณาเห็นชอบร่างแผนพัฒนาท้องถิ่นสี่ปี (2561 - 2564) เพิ่มเติม

(ฉบับที่ 3) พ.ศ. 2561

3.2 รายงานการติดตามและประเมินผลแผนพัฒนา อบต.หนองหลวง ประจำปี

งบประมาณ พ.ศ. 2561

3.3 รายงานผลการปฏิบัติงานตามนโยบายของนายกองค์การบริหารส่วนตำบล

หนองหลวง ประจำปีงบประมาณ พ.ศ. 2561

3.4 การยกเลิกค่าธรรมเนียมขยะ

**นายสมศักดิ์ คำซองเมือง ประธานสภา อบต.หนองหลวง**

* ตามเอกสารรายละเอียดร่างแผนพัฒนาท้องถิ่นสี่ปี (2561 - 2564) เพิ่มเติม(ฉบับที่ 2) พ.ศ. 2561 เชิญเจ้าหน้าที่วิเคราะห์นโยบายและแผน

**นายอนุชา แก้วสุวรรณ์ นักวิเคราะห์นโยบายและแผน**

* สืบเนื่องจากหนังสือกระทรวงมหาดไทย ที่ มท.นค. 0023/18/2991 แจ้งจากกรมส่งเสริมการปกครองส่วนท้องถิ่นได้จัดสรรงบประมาณ เป็นโครงการก่อสร้างสนามเด็กเล่นสร้างปัญญา ที่อบต.หนองหลวงของเราไม่มีในแผน เราจึงทำไม่ได้ เราจึงต้องเพิ่มเติมแผนเข้าไป เป็นฉบับที่ 3 (ตามเอกสารแนบ) ถ้าเราไม่มีในแผน ถ้ามีเงินอุดหนุนมา เราก็ไม่สามารถดำเนินการได้ ปีนี้เราจะนำร่องก่อน 1 ศูนย์ฯ ปีหน้าเราจะของบประมาณไปที่กรมส่งเสริมฯเราจะไม่ใช้งบประมาณเรา จึงขอชี้แจงเพื่อทราบ

**นายสมศักดิ์ คำซองเมือง ประธานสภา อบต.หนองหลวง**

* วาระรับหลักการตามที่ทางเจ้าหน้าที่ได้แจ้งเพื่อทราบ ขอเรียนเชิญสมาชิกสภาฯครับ

**นายทองจันทร์ ศรีตำแย ส.อบต.หนองหลวง หมู่ที่ 4**

ผู้รับรอง 1. นายพิทักษ์ ศรีสวัสดิ์ ส.อบต.หนองหลวง หมู่ที่ 4

2. นายสมพงษ์ วงษ์เชียงยืน ส.อบต.หนองหลวง หมู่ที่ 5

- เนื่องด้วยแผนพัฒนาท้องถิ่นสี่ปี ที่ทางกรมฯจะให้งบประมาณสนับสนุนสนามเด็กเล่นสร้างปัญญา ในเมื่อเราไม่มีในแผน เราก็ต้องทำแผนรองรับ เพื่อสมาชิกสภาฯทุกท่านก็คงทราบ เราต้องทำแผนรองรับในปีต่อไป กระผมเห็นสมควรอย่างยิ่ง น่าจะมีการทำแผนรองรับไว้ คิดว่าสมาชิกสภาฯทุกท่านก็คงจะยินดี ไม่มีปัญหาอะไร

**นายสมจิตร มณฑา ส.อบต.หนองหลวง หมู่ที่ 20**

* เรื่องที่ผมจะเสนอเรื่องแผน มันเป็นการพัฒนาโครงสร้างต่างๆแต่ความคิดเห็นผม ขอเสนอว่าสมาชิกสภาฯของเราเกินครึ่งหรือเปล่าเพราะลงเยอะจะไม่เข้าใจ

**นายอนุวัฒน์ มะโนราช เลขานุการสภาฯ**

* สมาชิกสภาฯทั้งหมด 38 คน เข้าร่วมประชุม 27 คน ลาการประชุม 11 คน การประชุมถือว่าเกินครึ่ง

**นายสมศักดิ์ คำซองเมือง ประธานสภา อบต.หนองหลวง**

* ท่านสมาชิกสภาฯครับในระเบียบวาระที่ 3 เรื่องเสนอเพื่อพิจารณา
* การพิจารณาเห็นชอบร่างแผนพัฒนาท้องถิ่นสี่ปี (พ.ศ.2561-2564) เพิ่มเติม (ฉบับที่ 3) พ.ศ. 2561 ท่านใดเห็นชอบรับหลักการ กรุณายกมือพ้นศีรษะครับ

**มติที่ประชุม เห็นชอบรับหลักการ ด้วยคะแนนเสียง 27 เสียง**

**ไม่เห็นชอบ ด้วยคะแนนเสียง - เสียง**

**ลาการประชุม 11 คน**

**ขาดการประชุม - คน**

**วาระที่ 2 แปรญัตติ**

ไม่มีการแปรญัตติ –

**วาระที่ 3 เห็นชอบดำเนินการ**

**นายสมศักดิ์ คำซองเมือง ประธานสภาฯ**

* สมาชิกท่านใดเห็นชอบพิจารณาร่างแผนพัฒนาท้องถิ่นสี่ปี (พ.ศ.2561-2564) เพิ่มเติม (ฉบับที่ 3) พ.ศ. 2561 กรุณายกมือพ้นศีรษะ ครับ

**มติที่ประชุม เห็นชอบดำเนินการ ด้วยคะแนนเสียง 27 เสียง**

**ไม่เห็นชอบ ด้วยคะแนนเสียง - เสียง**

**ลาการประชุม 11 คน**

**ขาดการประชุม - คน**

**3.2 รายงานการติดตามและประเมินผลแผนพัฒนา อบต.หนองหลวง ประจำปีงบประมาณ พ.ศ. 2561**

**นายสมศักดิ์ คำซองเมือง ประธานสภาฯ**

* การรายงานการติดตามและประเมินผลแผนพัฒนา อบต.หนองหลวง ประจำปีงบประมาณ พ.ศ. 2561 ขอเรียนเชิญครับ

**นายอนุชา แก้วสุวรรณ์ นักวิเคราะห์นโยบายและแผน**

* แบบรายงานการติดตามและประเมินผลแผนพัฒนา ประจำปีงบประมาณ พ.ศ. 2561 ทุกท่านคงได้รับเอกสารครบแล้ว ดูไปทีละหน้า ถ้าท่านสงสัยประการใดให้สอบถามได้เลยครับ (ตามเอกสารแนบ)

**นายสมศักดิ์ คำซองเมือง ประธานสภาฯ**

* ตามที่เจ้าหน้าที่ได้แจ้งให้ทราบ มีสมาชิกสภาฯท่านใดต้องการสอบถามหรือไม่

**นายหนูเดช โพธิเกษ ส.อบต.หนองหลวง หมู่ที่ 10**

* เงินส่วนที่เหลือเอาไปไว้ไหนครับ

**นายสมศักดิ์ คำซองเมือง ประธานสภาฯ**

* เป็นเงินสะสมครับ ถ้าไม่มีอะไรเพิ่มเติมเข้าสู่วาระต่อไปครับ

**มติที่ประชุม รับทราบ**

**3.3 รายงานผลการปฏิบัติงานตามนโยบายของนายกองค์การบริหารส่วนตำบลหนองหลวง ประจำปีงบประมาณ พ.ศ. 2561**

**นายสมศักดิ์ คำซองเมือง ประธานสภาฯ**

* ทุกท่านคงได้รับเอกสารรายงานผลการปฏิบัติงานตามนโยบายของนายกองค์การบริหารส่วนตำบลหนองหลวง ประจำปีงบประมาณ พ.ศ. 2561 ครบทุกท่านแล้ว ต่อไปเรียนเชิญผู้บริหาร

**นางสมัย ชนาราษฎร์ นายก อบต.หนองหลวง**

* ให้ทุกท่านดูรายงานฯ ตามเอกสารแนบ ดังนี้

**นายสมศักดิ์ คำซองเมือง ประธานสภาฯ**

* มีสมาชิกสภาฯท่านใดต้องการสอบถามหรือไม่ หากไม่มีเข้สู่วาระต่อไปครับ

**มติที่ประชุม รับทราบ**

**3.4 การยกเลิกค่าธรรมเนียมขยะ**

**นางสมัย ชนาราษฎร์ นายก อบต.หนองหลวง**

* เรื่องขยะ ที่จริงวันนี้กำนัน – ผู้ใหญ่บ้านต้องเอาระเบียบเข้ามาด้วย ตามที่เราคุยกันเมื่อประชุมกันครั้งก่อน เราได้มีมติ 6 ครั้งของการประชาคม เรื่องของขยะว่าเราจะช่วยกัน ให้ช่วยกันน้อยลง แล้วก็มีการยินยอมที่จะส่งถังคืน มันไม่ใช่นโยบายของนายกฯที่ให้เอาถังขยะคืน แต่มันเป็นนโยบายของกำนัน-ผู้ใหญ่บ้าน ประชุมกันแล้วมีมติให้เก็บถังขยะคืน นายกฯต้องร่วมด้วยช่วยกัน วันนี้ก็จะเข้าวาระเรื่องแจ้งยกเลิกการไม่เก็บขยะ ที่จริงต้องเอาเรื่องปรับมาด้วยแต่กำนัน-ผู้ใหญ่บ้านไม่ว่าง เราไม่ได้เก็บขยะมาตั้งแต่เดือน พ.ย.-ธ.ค. 2561 สมาชิกสภาฯก็ต้องประชาสัมพันธ์ด้วย วันนี้เราจะหามติในสภา เรื่องยกเลิกการไม่เก็บค่าธรรมเนียมการเก็บขยะของ อบต.หนองหลวง เพราะมีการเก็บถังขยะคืน ตามมติของกำนัน-ผู้ใหญ่บ้านถึง 6 ครั้ง ก็ได้รับความร่วมมือด้วยดี เราไม่ได้เก็บขยะมาแล้ว 2 เดือน จึงเอาเรื่องนี้เข้าสู่สภาฯเพื่อเห็นชอบดำเนินการเดินหน้าเรื่องสิ่งแวดล้อมต่อไป

**นายสมศักดิ์ คำซองเมือง ประธานสภาฯ**

* ท่านสมาชิกสภาฯทุกท่าน ต่อไปผมขอหามติเรื่องการยกเลิกเก็บค่าธรรมเนียมการจัดเก็บขยะของอบต.หนองหลวง ท่านใดเห็นชอบกรุณายกมือพ้นศีรษะ

**มติที่ประชุม เห็นชอบดำเนินการ ด้วยคะแนนเสียง 27 เสียง**

**ไม่เห็นชอบ ด้วยคะแนนเสียง - เสียง**

**ลาการประชุม 11 คน**

**ขาดการประชุม - คน**

**นางสมัย ชนาราษฎร์ นายก อบต.หนองหลวง**

* ในกรณีที่ท่านไม่เห็นด้วยท่านต้องชี้แจง เพราะจะต้องเอาไปประกอบการเสนอต่อไป ในเมื่อเราไม่ทิ้งขยะแล้ว ท่านจะยืนยันว่าจะไปเก็บอยู่ แสดงว่าไม่ชัดเจนเรื่องระเบียบคุณสมบัติของการเป็นสมาชิกสภาฯ

**นายทองจันทร์ ศรีตำแย ส.อบต.หนองหลวง หมู่ที่ 4**

* ท่านจะรับหลักการหรืออนุมัติเห็นชอบ ท่านยังไม่ได้ให้สมาชิกสภาฯได้อธิบาย ชี้แจง ไหนๆมันก็ยกเลิกเก็บไปแล้ว ผมไม่ขัดแต่ท่านประธานยังไม่ได้สมาชิกสภาฯชีแจงเลย

**นางสมัย ชนาราษฎร์ นายก อบต.หนองหลวง**

* ระเบียบมันมี ถ้าเราไม่เอาเข้าสู่สภาฯมันก็ผิด ในเมื่อไม่เก็บเราก็เอาเข้าสู่สภาฯเพื่อประกอบการชี้แจง ว่าสาเหตุที่เราไม่เก็บที่ผ่านมาเพราะถังขยะพี่น้องประชาชนได้คืนถังขยะหมดแล้วสมาชิกสภาฯก็ต้องให้ความเห็นชอบในเมื่อไม่มีถังขยะ เราจะไปเก็บเอาค่าอะไร สภาฯก็ต้องรับทราบว่าพี่น้องประชาชนได้คืนถังขยะมาหมดแล้ว เราก็ต้องยกเลิกค่าจัดเก็บ

**นายทองจันทร์ ศรีตำแย ส.อบต.หนองหลวง หมู่ที่ 4**

* ผมขอทำความเข้าใจกับประธานเท่านั้น ผมเข้าใจว่ามันเป็นมติประชาคมกำนัน-ผู้ใหญ่บ้าน พี่น้องประชาชน แต่ผมว่าท่านประธานไม่ได้ถามสมาชิกสภาฯแล้วให้ยกเลิกแค่นั้นเอง

**นางสวาท เตียงงา ส.อบต.หนองหลวง หมู่ที่ 7**

* ขอชี้แจ้งเรื่องขยะ วันนั้นเราได้เข้าประชุมทั้งฝ่ายปกครอง ฝ่ายท้องถิ่น เราได้หามติว่าเราจะเก็บถังขยะคืน ตอนนั้นผู้บริหารแจ้งว่าถ้าเราเก็บคืนแล้ว ก็คงไม่เก็บค่าถังขยะ วันนั้นท่านเข้าร่วมประชุมหรือไม่ จำได้ว่าคนที่เขาเก็บขยะแต่ละหมู่บ้านเขาจะแจ้งยกเลิกเก็บขยะ เพราะเราไม่มีถังขยะ ชาวบ้านเขาทราบกันหมดแล้ว เราได้แจ้งนานแล้ว 2-3 เดือน วันนี้สภาของเราที่ท่านประธานขอมติยกเลิกเก็บค่าธรรมเนียมเก็บขยะ เพราะเราไม่มีถังขยะก็ถือว่าดีแล้ว เราจะได้ร่วมกันคิดทั้งผู้บริหาร สมาชกสภาฯ ก็หามติถึงทำได้ ก็ได้อยากแจ้งให้ทราบ ถ้าใครจะทำถังขยะก็ขอถังคืน

**นางสมัย ชนาราษฎร์ นายก อบต.หนองหลวง**

* เรื่องนี้ขอยืนยันคำเดิม เราได้หามติถึง 6 ครั้ง เรื่องถังขยะมันไม่เกี่ยวกับเรา มันเป็นเรื่องของกำนัน-ผู้ใหญ่บ้าน พนักงานเจ้าหน้าที่ที่จัดเก็บขยะก็แจ้งเตือนได้ 2-3 เดือนแล้ว ผู้ใหญ่บ้านก็ประกาศนานแล้ว แล้วก็มีหนังสือแจ้งกันแล้ว ไม่ใช่เราทำกันแค่ 2- 3 วัน เราทำมา 2-3 ปีแล้ว โครงการหน้าบ้านสดใสไร้ถังขยะ วันนี้เรานำเรื่องเข้าสู่สภาฯ แล้วสภาฯก็จะได้บันทึกไว้ตรวจสอบ เราต้องมีวาระการประชุมแนบที่เราไม่เก็บเพราะชาวบ้านคืนถังขยะหมดแล้ว เราก็เลยยกเลิก ตอนนี้ อสม.ทั้ง 2 รพสต.เขาก็ดำเนินการนานแล้วชัดเจน โดยมี ผอ.เป็นผู้ดูแลให้ อสม.รับผิดชอบดูแลการทำถังขยะเปียกทุกหลังคาเรือน ส.อบต.ก็ต้องทำ

**นายทองจันทร์ ศรีตำแย ส.อบต.หนองหลวง หมู่ที่ 4**

* ผมรับทราบและเข้าใจตั้งนานแล้ว แต่ที่ผมพูดหมายความว่าให้ท่านสมาชิกสภาได้แสดงความคิดเห็น ก็เท่านั้นผมไม่ได้ขัดข้องอะไร

**นางสวาท เตียงงา ส.อบต.หนองหลวง หมู่ที่ 7**

* ตอนนี้อยู่ในเรื่องขยะ บ้านโนนมันปลา เป็นหมู่บ้านนำร่อง เราทำกิจกรรมร่วมกัน ทำถุงเขียวแยกขยะ และจะเชิญนายกร่วมมอบถุงคัดแยกขยะ แล้วจะประสานอีกครั้งหนึ่ง

**นางสมัย ชนาราษฎร์ นายก อบต.หนองหลวง**

* ขอชื่นชมบ้านโนนมันปลา หมู่ที่ 7 สมกับเป็นบ้านนำร่อง มีการรณรงค์จัดเก็บขยะทุกเดือน เดือนละครั้ง ถ้ามีโอกาสจะทำใบประกาศนียบัตรให้ท่าน โดยผู้ว่าฯ นายอำเภอ และนายกเซนต์ แล้วจะมอบให้บ้านโนนมันปลา

**นายสมศักดิ์ คำซองเมือง ประธานสภาฯ**

* คงจะชัดเจนแล้วนะครับ เข้าใจร่วมกัน เรื่องการเก็บถังขยะคืนและการยกเลิกค่าธรรมเนียมค่าจัดเก็บขยะ มีใครจะเพิ่มเติมหรือไม่ ถ้าไม่มีขอเข้าสู่วาระต่อไปครับ

**ระเบียบวาระที่ 4 เรื่องอื่นๆ**

**นายดำรงค์ ชาวเกวียน ส.อบต.หนองหลวง หมู่ที่ 16**

* เมื่อไหร่ท่านนายกจะไปเจาะน้ำประปาให้ หมู่ที่ 16 ตอนนี้ชาวบ้าน เดือดร้อนมาก

**นางสมัย ชนาราษฎร์ นายก อบต.หนองหลวง**

* นายกจะออกไปดูให้

**นางสวาท เตียงงา ส.อบต.หนองหลวง หมู่ที่ 7**

* โครงการปี 2561 ขยายไฟฟ้าทำเสร็จแล้ว เหลือขยายเขตน้ำประปาในหมู่บ้าน กับไฟฟ้าส่องสว่างภายในหมู่บ้าน คือ มีปัญหาอยู่หน้าหน่วยป่าไม้ เพราะไม้ของกลางมันรักษายาก เป็นหน่วยของราชการก็จริงแต่ก็อยู่ในเขต หมู่ที่ 7 อยากให้นายกช่วยติดตามให้ด้วย

**นางสมัย ชนาราษฎร์ นายก อบต.หนองหลวง**

* เราใช้ไฟฟ้าเราสองหลอดไปติดหน้าหน่วย โดยใช้ไฟฟ้าของป่าไม้ เป็นการอำนวยความสะดวกก่อน

**นางสวาท เตียงงา ส.อบต.หนองหลวง หมู่ที่ 7**

* ตอนนี้ไฟฟ้า ขยายเขตประปาของหมู่ที่ 7 ยังไม่ได้อยากให้ นายกติดตาม 2 โครงการ

**นายสมจิตร มณฑา ส.อบต.หนองหลวง หมู่ที่ 20**

* หมู่ที่ 20 คือไฟฟ้าส่องสว่าง 100,000 บาทที่คุยกับท่านนายกฯมันตกไป ชาวบ้านทวงถามว่าจะได้หรือไม่ นายกฯพิจารณาด้วย ชาวบ้านถามมาตลอด

**นางสมัย ชนาราษฎร์ นายก อบต.หนองหลวง**

* ไฟฟ้าตอนนี้ น่าจะลงมายังไม่ครบ นายกฯประสานให้อยู่ ขอบคุณสมาชิกสภาฯทุกท่านที่ช่วยดูแลพี่น้องประชาชน
* เรื่องสวัสดิการเด็กแรกเกิด ให้ประชาสัมพันธ์ให้มาลงทะเบียนด้วยที่กองสวัสดิการฯ อบต.หนองหลวง

**นายสมศักดิ์ คำซองเมือง ประธานสภาฯ**

* มีท่านใดต้องการสอบถาม หรือแจ้งอะไรเพิ่มเติมหรือไม่ หากไม่มีกระผมต้องขอขอบคุณทุกท่านที่เข้าร่วมประชุมในวันนี้ หากมีเรื่องที่สภาฯเราต้องพิจารณาเห็นชอบหรือเรื่องเร่งด่วนที่จะต้องหารือแนวทางการปฏิบัติงาน กระผมจะเรียนเชิญประชุมอีก
* กล่าวปิดประชุม สมัยวิสามัญ ที่ 4 ครั้งที่ 1/2561 วันที่ 28 ธันวาคม 2561

**ปิดการประชุม เวลา 12.00 น.**

(ลงชื่อ) ผู้จดบันทึกรายงานการประชุม

(นายอนุวัฒน์ มะโนราช)

ตำแหน่ง เลขานุการสภา อบต.หนองหลวง

(ลงชื่อ) ผู้ตรวจรายงานการประชุม

(นายทองจันทร์ ศรีตำแย)

ตำแหน่ง ส.อบต. หนองหลวง หมู่ที่ 4

(ลงชื่อ)  ผู้ตรวจรายงานการประชุม

(นายสุรศักดิ์ นันทจันทร์)

ตำแหน่ง ส.อบต. หนองหลวง หมู่ที่ 13

(ลงชื่อ) ผู้ตรวจรายงานการประชุม

(นายสมจิตร มณฑา)

ตำแหน่ง ส.อบต. หนองหลวง หมู่ที่ 20

(ลงชื่อ)  ผู้ตรวจรายงานการประชุม

(นายสมศักดิ์ คำซองเมือง)

ตำแหน่ง ประธานสภา อบต. หนองหลวง